CELEX: 32005R1916
Language: lv
Date: 2005-11-24 00:00:00
Title: Komisijas Regula (EK) Nr. 1916/2005 ( 2005. gada 24. novembris ), ar kuru groza Padomes Regulas (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem II pielikumu

25.11.2005   
            
            
               LV
            
            
               Eiropas Savienības Oficiālais Vēstnesis
            
            
               L 307/10
            
         
      KOMISIJAS REGULA (EK) Nr. 1916/2005
   (2005. gada 24. novembris),
   ar kuru groza Padomes Regulas (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem II pielikumu
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1991. gada 24. jūnija Regulu (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem (1), un jo īpaši tās 13. panta otro ievilkumu,
   tā kā:
   
               (1)
            
            
               Regulas (EEK) Nr. 2092/91 II pielikumā A, D un E sintētiskos vitamīnus atļauts izmantot atgremotājiem pārejas periodā, kas beidzas 2005. gada 31. decembrī.
            
         
               (2)
            
            
               Tā kā reģionāli atšķiras bioloģiski audzēto atgremotāju iespējas uzņemt nepieciešamos svarīgākos A, D un E vitamīnus ar barības devām un paredzams, ka klimata un pieejamo barības avotu dēļ šīs atšķirības pastāvēs arī turpmāk, šo sintētisko vitamīnu izmantošana atgremotājiem jāatļauj arī pēc minētā datuma.
            
         
               (3)
            
            
               Tādēļ ir attiecīgi jāgroza Regula (EEK) Nr. 2092/91.
            
         
               (4)
            
            
               Šajā regulā paredzētie pasākumi ir saskaņā ar atzinumu, ko sniegusi komiteja, kura izveidota ar Regulas (EEK) Nr. 2092/91 14. pantu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2092/91 II pielikumu groza saskaņā ar šīs regulas pielikumu.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 24. novembrī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 198, 22.7.1991., 1. lpp. Regulā jaunākie grozījumi izdarīti ar Regulu (EK) Nr. 1567/2005 (OV L 252, 28.9.2005., 1. lpp.).
   
      PIELIKUMS
      Regulas (EEK) Nr. 2092/91 II pielikuma D daļā 1.2. punktu aizstāj ar šādu:
      
         
                     “1.2.
                  
                  
                     Vitamīni, provitamīni un noteiktas ķīmiskas vielas ar līdzīgu iedarbību. Šajā kategorijā iekļautas tikai šādas vielas:
                     Vitamīni, kas atļauti saskaņā ar Eiropas Parlamenta un Padomes Regulu (EK) Nr. 1831/2003 (1):
                     
                                 —
                              
                              
                                 vitamīni, kas ražoti no izejvielām, kuras dabiski atrodamas barībā,
                              
                           
                                 —
                              
                              
                                 sintētiskie vitamīni, kas ir identiski dabīgajiem vitamīniem un paredzēti dzīvniekiem, kas nav atgremotāji,
                              
                           
                                 —
                              
                              
                                 sintētiskie vitamīni A, D un E, kas ir identiski dabīgajiem vitamīniem un paredzēti atgremotājiem, iepriekš saņemot dalībvalsts kompetentās iestādes piekrišanu.
                              
                           
               
      
         (1)  OV L 268, 18.10.2003., 29. lpp.”